CELEX: 62008TN0106
Language: bg
Date: 2008-02-27 00:00:00
Title: Дело T-106/08: Жалба, подадена на 27 февруари 2008 г. — CPEM/Комисия

26.4.2008   
            
            
               BG
            
            
               Официален вестник на Европейския съюз
            
            
               C 107/39
            
         Жалба, подадена на 27 февруари 2008 г. — CPEM/Комисия
   (Дело T-106/08)
   (2008/C 107/67)
   Език на производството: френски
   Страни
   
      Жалбоподател: Centre de promotion de l'emploi par la micro-entreprise (CPEM) (Марсилия, Франция) (представител: C. Bonnefoi, avocat)
   
      Ответник: Комисия на Европейските общности
   Искания на жалбоподателя
   
               —
            
            
               да се отмени дебитното известие,
            
         
               —
            
            
               да се признае право на обезщетение за публичното накърняване на доброто име на организация, действаща в изпълнение на задача от общ интерес (оценено на 100 000 EUR),
            
         
               —
            
            
               да се възстановят необходимите разходи за адвокатско възнаграждение и правно съдействие, които могат да бъдат удостоверени.
            
         Правни основания и основни доводи
   С настоящата жалба жалбоподателят иска отмяна на решението на Комисията, което се съдържа в Дебитно известие № 3240912189 от 17 декември 2007 г. във връзка с Решение C(2007) 4645 на Комисията от 4 октомври 2007 г., с което вследствие на доклад на OLAF се прекратява помощта, отпусната от Европейския социален фонд за финансиране под формата на обща субсидия на пилотен проект, осъществяван от жалбоподателя (1), като отмяната на последното е поискана от жалбоподателя в рамките на дело T-444/07, CPME/Комисия (2).
   В подкрепа на жалбата си жалбоподателят твърди главно, че Комисията е допуснала грешка при прилагане на правото и е превишила правомощията си, доколкото оспорваното дебитно известие не е адресирано до действителния длъжник. Като се позовава на нарушение на член 135 от Финансовия регламент № 1605/2002 (3), той изтъква, че дебитното известие е трябвало да бъде адресирано до образуванието, което е изпълнявало функцията на финансов отговорник в рамките на разглеждания проект и в действителност е получило субсидиите от Европейския социален фонд.
   В допълнение жалбоподателят твърди, че обстоятелството, че дебитното известие е адресирано до него накърнява доброто му име и доверието на финансовите му партньори, като се има предвид задачата от общ интерес, която той изпълнява.
   
      (1)  Решение C(1999) 2645 на Комисията от 17 август 1999 г., изменено с Решение C(2001) 2144 от 18 септември 2001 г.
   
      (2)  ОВ C 37, 2008 г., стр. 29.
   
      (3)  Регламент (ЕО, Евратом) № 1605/2002 на Съвета от 25 юни 2002 година относно Финансовия регламент, приложим за общия бюджет на Европейските общности (ОВ L 248, стр. 1; Специално издание на български език, 2007 г., глава 1, том 3, стр. 198).